alexandrainst/scandi-wiki huggingface dataset:
Uni Rasmussen

Uni Rasmussen (født 1968) er en færøysk politiker, bosatt i Norðragøta. Han var medlem av Lagtinget fra 2019 til 2022 og Færøyenes finansminister i 2022. Han representerte Fólkaflokkurin.

Han vokste opp i Søldarfjørður. Da han var 21 år gammel, ble han blind som følge av en bilulykke. Han utdannet seg senere til informatikkassistent og massør og arbeidet som selvstendig næringsdrivende. Han har også drevet hotell og vært kommunepolitiker i Eysturkommuna. På fritiden har han drevet med løping og tandemsykling.

Han stilte til valg for Fólkaflokkurin ved folketingsvalget i juni 2019 og fikk flest personlige stemmer av partiets kandidater, men partiet fikk ikke noe mandat. I august samme år ble han valgt inn på det færøyske Lagtinget. Han ble formann i Lagtingets velferdskomité og Lagtingets revisjonsorgan.

Da partilederen Jørgen Niclasen måtte trekke seg fra regjeringen som følge av ruskjøring i februar 2022, ble Uni Rasmussen utnevnt til ny finansminister og visestatsminister.

Regjeringen leverte sin avskjedssøknad etter lagtingsvalget i desember 2022, og Uni Rasmussen ble heller ikke gjenvalgt som lagtingsmann. 

Han er bror av tidligere lagtingsmann Joen Magnus Rasmussen.

Referanser 

Færøyske ministre
Færøyske lagtingsmedlemmer
Blinde personer
Personer fra Søldarfjørður
Portal:Færøyene/artikler
Richard Frank Stika

Richard Frank Stika (født 4. juli 1957 i St. Louis i Missouri i USA) er en katolsk ptrlat og biskop av Knoxville.

Liv og virke

Perst
Richard Stika ble diakonviet av den emeriterte erkebiskop av Saint Louis, kardinal John Joseph Carberry, 1. mai 1985, og erkebiskopen av Saint Louis, John Lawrence May, presteviet ham 14. desember 1985 

Pave Benedikt XVI utnevnte ham 12. januar 2009 til biskop av Knoxville. Erkebiskopen av Philadelphia, kardinal Justin Francis Rigali, presteviet ham den 19. mars samme år; medkonsekratorer var Joseph Edward Kurtz, erkebiskop av Louisville, og Robert Joseph Shaheen, biskop av eparkiet Our Lady of Lebanon in Los Angeles.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Kardinal Gasparo Carpegna (1625-1714) *1670
 Kardinal Fabrizio Paolucci (1651-1726) *1685
 Kardinal Francesco Barberini den yngre (1662-1738) *1721
 Kardinal Annibale Albani (1682-1751) *1730
 Kardinal Federico Marcello Lante Montefeltro Della Rovere (1695-1773) *1732
 Biskop Charles Walmesley (1722-1797) *1756
 Erkebiskop John Carroll (1735-1815) *1790
 Biskop Jean-Louis Anne Madelain Lefebvre de Cheverus (1768-1836) *1810
Erkebiskop Ambrose Maréchal (1768-1828) *1817
 Biskop John Dubois (1764-1842) *1826
 Biskop John Joseph Hughes (1797-1864) *1838
 Kardinal John McCloskey (1810-1885) *1844
 Erkebiskop  Michael Augustine Corrigan (1839-1902) *1873
 Biskop Charles Edward McDonnell (1854 -1921) *1892
 Biskop Thomas Edmund Molloy (1884-1956) *1920
 Biskop Raymond Augustine Kearney (1902-1956) *1935
 Kardinal John Joseph Carberry (1904-1998) *1956
 Biskop Richard Frank Stika (1957-) *2009

Referanser

Katolske biskoper fra USA
Personer fra St. Louis
Linjen Rebiba
The Oxydants

The Oxydants er et norsk punkband med base i Oslo. Medlemmene er Harald Berge (bass), Tore Aurstad (gitar og vokal), og Thor Amor (trommer). Bandets medlemmer har tidligere spilt i blant andre Pink Dirt, Muzzlewhite og The Pumps. Tore Aurstad har ved siden av å spille i The Oxydants også skrevet barnebøker og vært oversetter.

Utgivelser (album) 
 Never Mind The New Shit (2019)
 Oxydants Will Happen (2020)

Referanser 

Norske punkband
Neon Leon

Neon Leon er en amerikansk rock'n roll-artist fra Philadelphia og New York. Hans egentlige navn er Leon Matthews, og han har også figurert under navnet King Lion. Han har aldri oppnådd store salgstall på sine relativt få plateutgivelser, men har til gjengjeld "vært der det skjedde" på 70-tallet og utover på 80-tallet. Disse stedene var gjerne CBGB i New York, og Max's Kansas City. 

Sine opplevelser har hans skrevet to bøker om: Fast Track To Hell (2018) og New York City Babylon (2022), utgitt av New Haven Publishing. Bøkene inneholder "inside information" om et stort antall kjente og mindre kjente personer, som Sid Vicious, Nancy Spungen, Mick Taylor, Lars Ulrich, Mick Jagger, Johnny Thunders, med flere. 

Plateutgivelsene har forekommet i Skandinavia, hvor han har samarbeidet med flere artister, som svenske Christian Falk, norske Bony Maronie, etc. Neon Leon er nå bosatt i Tyskland.

Referanser

Eksterne lenker 
 https://www.newhavenpublishingltd.com/
 https://www.discogs.com/artist/61390-Neon-Leon
 https://www.discogs.com/artist/222053-King-Lion

Rockemusikere fra USA
Forfattere fra USA
Oleksandr Sydorenko

Oleksandr Sydorenko (født 27. mai 1960 i Mariupol i Ukrainske SSR i Sovjetunionen, død 20. februar 2022 i Mariupol i Ukraina), også kjent som Aleksandr Sidorenko, var en individell medley-svømmer.

Han vant en gullmedalje i 400 m individuell medley ved Sommer-OL 1980 i Moskva.

Sydorenko døde i Mariupol i Ukraina den 20. februar 2022 av covid-19, i en alder av 61 år.

Referanser

Eksterne lenker 

Sovjetiske svømmere
Ukrainske svømmere
Olympiske mestere for Sovjetunionen
Medaljevinnere under Sommer-OL 1980
Deltakere for Sovjetunionen under Sommer-OL 1980
Svømmere under Sommer-OL 1980
Dødsfall relatert til covid-19 i Ukraina
Olympiske medaljevinnere i svømming
Ben Brereton

Benjamin Anthony Brereton Díaz (født 18. april 1999) er en engelsk-chilensk fotballspiller som spiller for .

Landslaget 
Den 14. juni 2021 fikk han sin første landskamp for  mot .

Referanser

Eksterne lenker 
 

Chilenske fotballspillere
Engelske fotballspillere
Spillere i Copa América 2021
Fotballspillere for Nottingham Forest FC
Fotballspillere for Blackburn Rovers FC
Mats Ingulstad

Mats Ingulstad (født 27. mai 1982) er en norsk historiker og forsker ved Institutt for moderne samfunnshistorie ved NTNU.

Ingulstad disputerte i 2011 på avhandlingen Winning the hearths and mines : strategic materials and American foreign policy, 1939-1953 ved European University Institute i Firenze. I 2015 var han blant de 46 unge forskerne som fikk støtte fra Forskningrådet under programmet Unge forskertalenter. I 2017 fikk han Det Kongelige Norske Videnskabers Selskabs pris for yngre forskere i klassen for humaniora.

Prosjekter 

 2016–2022: European integration and the quest for access to external natural resources, 1945–2015, FRIPRO Unge forskertalenter,  – prosjektleder
 2016–2022:  Fate of Nations. Natural resources and historical development, 1880-2015, Forskningsrådet, FRIPRO Toppforsk – prosjektleder
 The high seas and the deep oceans. 3ROceans: Representations, resources and regulatory governance – medlem av forskergruppen og med-redaktør på bokprosjektet
 The Deep Dilemmas: Deep Sea Mining for the new Deep Transition? (TripleDeep)

Referanser 

Norske historikere
Brian Enos

Brian Enos er en amerikansk sportsskytter som i 1993 tok sølv i standard-divisjonen under verdensmesterskapet i dynamisk pistolskyting, samt har to sølvmedaljer fra IPSC US Handgun Championship. Han har også to sølvmedaljer fra World Steel Challenge Championship, og har vunnet US National Steel Challenge Championship to ganger i Limited-divisjonen. Basert på erfaring fra en ti år lang karriere som aktiv sportsskytter publiserte han i 1990 boken "Practical Shooting, Beyond Fundamentals" som har vært en hjørnestein i treningslitteratur om dynamisk sportsskyting. I 2000 pensjonerte han seg fra aktiv deltagelse i konkurranser, og begynte istedet å fokusere på å bygge opp forumet Brian enos forum. Enos har uttalt at han ser på seg selv som "en IPSC-skytter ved hjertet", men har også gjort det bra i skytekonkurranser som The Masters og Sportsman's Team Challenge. I 1983 og 1984 vant han den prestisjetunge skytekonkurransen Bianchi Cup.

Referanser 

Skyttere fra USA
Personer fra Clark County i Ohio
Luděk Šeller

Luděk Šeller (født 11. juli 1995 i Domažlice) er en tsjekkisk langrennsløper, som representerer klubben Sport club Plzen. Han representerte Tsjekkia under Vinter-OL 2022, der han kom på 29.-plass i sprinten og 14.-plass i lagsprint.

Idrettskarriere 
Šeller debuterte i Slavisk cup i langrenn i desember 2011, med en 39.-plass, og han deltok i sitt første FIS-renn i desember 2012. Han deltok i Vinter-EYOF 2013 (European Youth Olympic Festival), og kom der på 24.-plass på sprinten og 43.-plass på 7,5 km klassisk. 

Sesongen 2013/14 kom han på 30.-plass totalt i Slavisk cup, og han deltok i Junior-VM på ski 2014, der han kom på 31.-plass på sprinten og 36.-plass på 10 km klassisk, og han deltok også på Tsjekkias stafettlag som kom på tiendeplass på 4 x 5 km stafett. Han debuterte i verdenscupen denne sesongen, da han deltok i sprinten i Nové Město den 11. januar 2014, der han kom på 80.-plass. I Slavisk cup i langrenn 2014/15 fikk han flere topp 10-plasseringer, og endte på 15.-plass total. Han deltok i Junior-VM på ski 2015, og ble denne gangen nummer 12 på sprinten og 56 på 20 km skiathlon, og Tsjekkia kom på sjuendeplass på 4 x 5 km stafett. 

Under U23-VM på ski 2016 i Romania kom han på 31.-plass på sprinten, 35.-plass på 15 km klassisk og 62.-plass på 15 km fri teknikk. Den 25. februar 2017 vant han sitt første Slavisk cup-renn, da han vant 10 km klassisk i Jablonec nad Nisou, og han endte på fjerdeplass totalt i Slavisk cup i langrenn 2016/17. Han vant sprinten under det tsjekkiske mesterskapet på ski 2017, og kom på tiendeplass på 10 km klassisk. Han deltok igjen i U23-VM på ski 2018, og kom denne gangen på 39.-plass på sprinten og 34.-plass på 15 km klassisk. Han deltok i sitt første VM da han deltok i Ski-VM 2019, og han kom der på 54.-plass på sprinten.

Šeller deltok i VM på rulleski 2019, og kom der på 20.-plass på 20 km, 23.-plass på sprinten og sjuendeplass i lagsprint, og han deltok i Ski-VM 2021, der han kom på 24.-plass på sprinten og åttendeplass i lagsprint, der han gikk sammen med Michal Novak. 

Han representerte Tsjekkia under Vinter-OL 2022, der han ble nummer 29 på sprinten og nummer 14 i lagsprint.

Referanser

Eksterne lenker 
 

Personer fra Okres Domažlice
Tsjekkiske langrennsløpere
Deltakere for Tsjekkia under Vinter-OL 2022
Langrennsløpere under Vinter-OL 2022
Deltakere under Ski-VM 2019
Deltakere under Ski-VM 2021
Dverggylden

Dverggylden (Centaurium pulchellum) er en ettårig urt i søterotfamilien.

Den har en opprett vekst og blir 2–30 cm høy. Hvis stengelen er forgrenet, er det bare nedenfor midten. Det er ingen bladrosett ved basis. Bladene er ovale til lansettformede med tre eller fem nerver. Blomsterstanden er en åpen, bred kvast, men av og til sitter blomstene enkeltvis. Blomstene sitter på ganske lange skaft og er 5–9 mm i diameter og som regel rosa–purpur, mer sjeldent hvite. Begeret er omtrent halvparten så langt som kronrøret. Blomstringstida er juni–september.

Dverggylden vokser på åpne steder og i fuktig eng, spesielt nært havet. Arten er utbredt i tempererte deler av Eurasia fra Portugal og Irland i vest til Mandsjuria i øst. Den finnes også i Nord-Afrika inkludert Sahara og på Afrikas horn. Arten er innført til tempererte deler av Nord- og Sør-Amerika.

I Norge vokser dverggylden i strandenger ved havet fra Østfold til Søgne i Vest-Agder. Arten hadde tidligere status som nær truet i Norsk rødliste for arter, men i 2021-utgaven av lista har den status som livskraftig på grunn av man vurderer tilbakegangen som mindre enn i tidligere utgaver.

Referanser

Eksterne lenker 
 

Søterotfamilien
Arter som tidligere har stått på norsk rødliste
Lucanus wemckeni

Lucanus wemckeni er en billeart i famillien hjortebiller (Lucanidae).

Kjennetegn 
En ganske stor (hannen opptil 48 millimeter), kraftig, mørk hjortebille. Mandiblene hos hannen er kraftige, lett krummede, med et par tettsittende, kraftige tenner midt på innerkanten kløvede i spissen. Hodet er utvidet bakover og har en skarp kantkjøl også en V-formet tverrkjøl foran. De knebøyde antennene har en fire-leddet vifte. Hunnen er blankt svart og mangler de forstørrede kjevene.

Levevis

Utbredelse 
Arten er utbredt i det nordlige India (Arunachal Pradesh) og Tibet.

Systematisk plassering 

 Insekter, Insecta
 Ordenen biller, Coleoptera
 Underordenen Polyphaga
 Overfamilien Scarabaeoidea
 Familien hjortebiller, Lucanidae Latreille, 1806
 Underfamilien Lucaninae Latreille, 1806
 Stammen Lucanini Latreille, 1806
 Slekten Lucanus Scopoli, 1763
 Lucanus wemckeni Schenk, 2006

Referanser

Kilder 
 Lucanidae du Monde - Lucanus wemckeni 
 Coleoptera - Atlas - Lucanus wemckeni

Eksterne lenker 
 
 

Hjortebiller
Biller formelt beskrevet i 2006
Indias insekter
Tibets insekter
Nigidius sukkiti

Nigidius sukkiti er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En nokså liten (ca. 18 millimeter), avnlang, flat, blank, svart hjortebille. Denne gruppen har ikke svært forstørrede kjever hos hannene, derimot har kjevene en oppoverrettet, krokformet lobe ("øre") ved roten. Hodet har en bakoverrettet tann på hver sidekant. Pannen er ganske flat, hodet er svært grovt og tett, men grunt punktert, med en velagrenset "nakke" som hra grov, nettmasket mikroskulptur. Pronotum er rundet, bredere enn langt, svært blankt, ganske fint punktert. Dekkvingene har tydelige, grove punktrekker med litt opphøyde ribber mellom.

Utbredelse 
Arten er utbredt i det sørlige Kina (Yunnan) og Myanmar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Nigidiini
 Slekten Nigidius W.S. MacLeay, 1819 – 75 arter
 Nigidius sukkiti Okuda, 2005

Referanser

Eksterne lenker 
 
 

Hjortebiller
Biller formelt beskrevet i 2005
Kinas insekter
Myanmars insekter
Heterota

Heterota er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

Utseende  
Forholdsvis små (gjerne 2-3 millimeter lange), middels slanke kortvinger, kroppen nokså jevnbred. På farge er de mørke. Hodet er ganske bredt med nokså små fasettøyne. Pronotum er bredere enn langt, med rundede sider og hjørner. Dekkvingene er forholdsvis lange. Føttene er fire-leddete.

Levevis

Utbredelse 
Slekten er utbredt i Palearktis, men er ikke funnet i Norge.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Homalotini Heer, 1839
 Slekten Heterota Mulsant & Rey, 1874
 Heterota arenaria Cameron, 1920
 Heterota brevicollis (Bernhauer, 1929)
 Heterota gomyi Jarrige, 1974
 Heterota obscura Cameron, 1938
 Heterota onorum Maruyama, 2011
 Heterota pamphylica Fagel, 1969
 Heterota pictipennis (Fauvel, 1905)
 Heterota plumbea (G.R.Waterhouse, 1858)
 Heterota sunjaei Park, Jong-Seok & Kee-Jeong Ahn, 2008
 Heterota vinsoni Cameron, 1947

Eksterne lenker 
 

Småkortvinger
Biller formelt beskrevet i 1874
Bessoglossa

Bessoglossa er en slekt av biller som hører til familien kortvinger.

Utseende 
Nokså små (ca. 2 millimeter), gjerne litt brede, rødlige eller brunlige kortvinger.

Levevis

Utbredelse 
Slekten er utbredt i Ecuador og Peru.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Hoplandriini  Casey, 1910
 Slekten Bessoglossa Pace, 1986
 Bessoglossa ecuadoriana Pace, 2008
 Bessoglossa peruviana Pace, 1986

Referanser

Eksterne lenker 
 

Småkortvinger
Biller formelt beskrevet i 1986
Denys Sjmyhal

Denys Anatolijovytsj Sjmyhal (ukrainsk: Денис Анатолійович Шмигаль, født 1975) er en ukrainsk samfunnsøkonom og politiker. Den 4. mars 2020 ble han statsminister i Ukraina.

Etter skolegang studerte Sjmyhal industri- og næringskunnskap ved det nasjonale polytekniske universitetet i Lviv. Han tok embetseksamen i 1997 og doktorgrad i 2003. Han hadde studieopphold i Belgia, Canada, Georgia og Finland. Han gjennomførte også kurs ved Rheinisch-Westfälischen Technischen Hochschule (RWTH) i Aachen.

Referanser 

Ukrainske politikere
Personer fra Lviv
Mac Forehand

McHenry «Mac» Forehand (født 4. august 2001 i Norwalk i Connecticut) er en amerikansk freestylekjører fra Vermont, som ble juniorverdensmester i «big air» under Junior-VM 2018 i Cardrona.

Under Vinter-X Games Aspen 2022 tok Forehand sølv i «big air», bak landsmannen Alex Hall.

Han representerte USA under Vinter-OL 2022 i Beijing, hvor han ble nummer 11 i «big air» og nummer 20 i «slopestyle».

Referanser

Eksterne lenker 
 
 

Freestylekjørere fra USA
Deltagere fra USA i X Games‎
Deltakere for USA under Vinter-OL 2022
Freestylekjørere under Vinter-OL 2022
Personer fra Norwalk
Personer fra Vermont
Meryll Abrahamsen

Meryll Krysteen Abrahamsen Rosales Serrano (født 20. juli 1997) er en norsk fotballspiller fra Veavågen i Karmøy, som spiller for Arna-Bjørnar.

Hun debuterte for Haugar sitt A-lag som 14-åring i 2012, og spilte tre sesonger for klubben i 2. divisjon før hun gikk til Avaldsnes. Hun debuterte i Toppserien mot Røa i oktober 2015, og scoret på sin første ballberøring etter å ha vært på banen i bare halvannet minutt. Hun fikk kun to kamper i Toppserien i 2015, men fikk et innhopp i cupfinalen mot LSK Kvinner. Hun spilte seg til en sentral del av laget i løpet av de neste sesongene, og ble cupmester med klubben i 2017.

I januar 2019 signerte hun en ettårskontrakt med LSK Kvinner. Hun var med å vinne både serie og cupen med klubben samme sesong. 

i desember 2019 signerte hun for Arna-Bjørnar. I november 2021 forlenget hun kontrakten med klubben.

Meritter

Med Avaldsnes 

 Norgesmesterskapet: 2017

Med LSK Kvinner 

 Toppserien: 2019

 Norgesmesterskapet: 2019

Referanser

Eksterne lenker 

 Meryll Abrahamsens fotball.no profil
 

Norske fotballspillere
Fotballspillere for LSK Kvinner
Fotballspillere for Arna-Bjørnar Fotball
Norgesmestere i fotball
Tanja Myrseth

Tanja Isabel Myrseth (født 26. juni 1997 i Molde) er en norsk fotballspiller som spiller for Arna-Bjørnar.

Hun spilte i 13 år i moderklubben Molde Fotballklubb, før hun i 2016 gikk til Trondheims-Ørn i Toppserien.

I august 2018 ble det kjent at hun hadde signert for Kolbotn.

Hun gikk til Arna-Bjørnar midtveis i 2020-sesongen. I 2021 var hun med sine ni målgivende pasninger blant spillerne i Toppserien med flest assists. Tidlig i 2022-sesongen røk hun korsbåndet, dermed mistet hun nesten hele sesongen.

Referanser

Eksterne lenker 

 Tanja Myrseths fotball.no profil
 

Norske fotballspillere
Fotballspillere for SK Trondheims-Ørn
Fotballspillere for Kolbotn IL
Fotballspillere for Arna-Bjørnar Fotball
Personer fra Molde kommune
Meløy gård

Meløy var en adelig setegård i Meløy kommune, Nordland. Gården var sist eid av adelsslekten Benkestok.

Historie 
Gården er første gang nevnt i kong Sverres saga, og var da bebodd av brødrene Guttorm og Brynjulv; av disse var i alle fall Guttorm lendmann. 

Omkring 1400 tilhørte Meløy slekten Gran og fra rundt 1500 slekten Benkestok. Trond Torssøn Benkestok (død 1558) skrev seg til Meløy. Etter hans kones død tilfalt setegården sønnen Jon Benkestok, som var uadelig gift, og derfor ble den siste adelsmann av denne slekten på Meløy.

Gården gikk imidlertid i arv til hans sønn Trond Jonssøn (død 1626). Hans datter Ermegaard Trondsdatter var gift med lensmann og jekteier Jon Gundersen, som overtok Meløy. Gården ble herjet av brann i 1663. 

Den ble senere sterkt oppdelt i bondebruk, og alle rester av den gamle gården er forsvunnet.

Referanser 

Setegårder i Norge
Herregårder i Norge
Meløys historie
Rakel Engesvik

Rakel Engesvik (født 23. september 1998) er en norsk fotballspiller fra Verdal, som spiller for Brann.

Hun spilte for Verdal Idrettslag i 2. divisjon før hun gikk til Trondheims-Ørn i 2015. Hun fikk i 2017 prisen for årets mål i Toppserien for målet sitt mot Stabæk i 22. serierunde.
Toppscorer for Trondheims Ørn 2017.

Etter lite spilletid i starten av 2020-sesongen for Rosenborg, gikk hun på utlån til Sandviken på høsten. I november samme år ble det kjent at hun meldte permanent overgang til Sandviken. I 2021 ble hun seriemester med klubben.

Meritter 

 Toppserien: 2021

Referanser

Eksterne lenker 
 Rakel Engesviks fotball.no profil
 Rakel Engesvik på Soccerdonna

Norske fotballspillere
Fotballspillere for SK Trondheims-Ørn
Fotballspillere for SK Brann Kvinner
Hemit

Hemit HF er et helseforetak stiftet i 2021. Det eies av Helse Midt-Norge RHF.

Helseforetaket har ansvar for sentral drift og forvaltning av felles IKT-systemer for alle sykehus i helseregionen.

Se også
 Helse Nord IKT
 Helse Vest IKT

Referanser

Eksterne lenker
 

Norske helseforetak
Helse Midt-Norge
Etableringer i 2021
Peter Regin

Peter Regin Jensen (født 16. april 1986) er en dansk profesjonell ishockeyspiller som spiller for klubben HC Ambrì-Piotta i sveitsiske National League (NL). Han ble draftet av Ottawa Senators som nr. 87 ved NHL Entry Draft 2004. Han har tidligere spilt for Ottawa Senators, New York Islanders og Chicago Blackhawks i National Hockey League (NHL), Binghamton Senators og Rockford IceHogs i farmerligaen American Hockey League (AHL), og var mangeårig kaptein for finske Jokerit i Kontinental Hockey League (KHL). Han har vunnet det danske mesterskapet to ganger (2003, 2005) med Herning Blue Fox.

Han har dessuten vært en av viktigste spillerne og lederskikkelsene på det danske ishockeylandslaget. Han har vært kaptein for landslaget siden 2018 og har pr. 20. februar 2022 spilt 119 landskamper og representert landslaget i ni VM-turneringer hvor høydepunktene var kvartfinale i 2010. Etter to tidligere mislykkede forsøk bidro han i 2021 til at Danmark for første gang kvalifiserte seg til Vinter-OL. Han deltok i OL-turneringen i 2022, hvor laget kom på en 7. plass.

Referanser

Eksterne lenker 
 

Danske ishockeyspillere
Deltakere for Danmark under Vinter-OL 2022
Ishockeyspillere under Vinter-OL 2022
Møbelskrue

Møbelskrue kan vise til alle typer skruer (og noen ganger muttere) er brukt på møbler. Noen vanlige typer skruer og muttere på møbler, og særlig flatpakkede møbler, er:

 Ekstenterbolt eller ekstenterboltsett, brukt for å gi mothold til spesielle skruer
 Hylsemutter, en type mutter med lav skulder (flens) for å gi mothold med lite utstikk
 Islagsmutter, også kalt klomutter eller innslagsmutter, en mutter som slås inn i treverket på baksiden av treverket
 Rampemuffe, en type gjengeinnsats for treverk
 Sargbolt eller sylindermutter, en type mutter som har gjenger vinkelrett på sylinderaksen
 Stokkskrue, også kalt kombinasjonsskrue eller kombiskrue, en skrue som har maskingjenger i den ene enden og treskrue i den andre

Galleri 

Skruer
Muttere